NaiveNeuron/SloPal huggingface dataset:
M. Dzurinda, predseda vlády SR: (2004-03-04):
No a potom je tu tá druhá rovina, politická, ktorá hovorí o tom, že otvoriť otázky môžeme, ale záver môže byť len konsenzom, to znamená dohodou všetkých 25 štátov. Takže, myslím si, že tu je možné v takej reálnej politickej rovine hľadať odpoveď na otázku –      teoreticky iste áno, ale prakticky nie tak, aby sme si dávali vlastné góly, alebo aby sme sa oberali v konečnom dôsledku o peniaze. A čo sa týka sankcií, to je veľmi ťažké povedať, pretože by to záležalo, samozrejme, od konkrétnych okolností, za akých by k takémuto potenciálnemu odmietnutiu splniť záväzky došlo. Môžeme hľadať len precedensy, môžeme hľadať precedensy v energetike, v oceliarskom priemysle – viete, že sme mali isté problémy, ešte možno nie sú celkom ukončené – aj my z tohto uhla pohľadu a vieme, že v takom prípade také pokuty sa pohybujú v značne vysokých výškach v desiatkach miliónov eúr, povedzme. Takže, tu je veľmi ťažké byť konkrétnejší, ale nepochybne takáto pokuta by bola veľmi vysoká.
Zelník, Štefan, poslanec NR SR (2018-05-24):
Ďakujem pekne za slovo. Vážený pán kolega, vy sa tu staviate do polohy morálnej autority a obhajoby drobných farmárov, ale ja vám prečítam citát z knihy Tajomstvo Tokaja: „Nuž je to tu znova ako nekonečný príbeh. Pán minister Simon sa dal počuť, že Slovensko si obháji značkou Tokaj, iba ak sa dohodne s Maďarskom, samozrejme, dohoda nás pripraví o viac ako 300 hektárov tokajských viníc a naši vinohradníci budú môcť víno predávať iba pod maďarskými názvami.“ Pán Simon, ste bez mandátu presadzovali zníženie historicky nárokovateľnej výmery 908 hektárov tokajských viníc na Slovensku na 565 hektárov ako podmienku dohody s Maďarskom v spore o registráciu značky Tokaj. Iba pán prezident Gašparovič vám v tom zabránil. Mimochodom aj pán prezident Kiska odmenil vysokým štátnym vyznamenaním bojovníčku za záchranu slovenského Tokaja pani Macíkovú. Pán kolega, vy máte ešte odvahu pranierovať súčasnú ministerku? Ďakujem.
Jarjabek, Dušan, poslanec NR SR (2017-12-06):
Ďakujem pekne, pani predsedajúca. Dávam procedurálny návrh, aby sme hlasovali o výmene predsedajúcej schôdze. Ako dôvod, každý môžeme mať niekedy slabší deň, slabší večer. Pani podpredsedkyňa evidentne nezvládava túto schôdzu, preto ešte raz opakujem, dávam procedurálny návrh, aby sme hlasovali o zmene predsedajúceho schôdze. Ďakujem.
Číž, Miroslav, podpredseda NR SR (2014-12-11):
Trošku skôr jak, myslím, že žiadnu škodu neurobíme, ak budeme pokračovať. Takže, vážené pani poslankyne, vážení páni poslanci, pokračujeme v rokovaní jedenásteho dňa 44. schôdze Národnej rady. Tentokrát je to návrh na vyslanie príslušníkov ozbrojených síl Slovenskej republiky do operácie Resolute Support v Afganistane . Návrh má tlač 1327 a spoločná správa výborov má tlač 1327a. Návrh uvedie minister obrany Slovenskej republiky Martin Glváč, má slovo.
Dostál, Ondrej, poslanec NR SR (2018-06-14):
Ta nič.
P. Hrušovský, predseda NR SR: (2003-09-10):
I. Hopta, poslanec: Vážené dámy, vážení páni, nadobúdam dojem, že v podstate pokračujeme v tom, čo sme začali od novembra 1989, že rušíme mnohé inštitúcie, ktoré by sme nemuseli zrušiť a o ktorých sa dozvieme neskôr, že mali svoje predsa len opodstatnenie. Ak nám niečo nevyhovuje z ideologického hľadiska alebo z hľadiska riadenia, alebo financovania, tak urobme všetko pre to, aby sme to zlepšili, aby to fungovalo lepšie, než fungovalo predtým. Ale nevytvárajme podmienky na to, aby sme to rušili. Mám na mysli napríklad detské jasle a mnohé predškolské zariadenia, ktoré už dnes v mnohých obciach, ale aj mestách neexistujú a dnes by sme ich veľmi potrebovali. Po druhé. Nadobúdam dojem, že štát sa zbavil mnohých kompetencií a pokračuje ďalej s tým, že prenáša kompetencie na samosprávne kraje, obce a mestá. Pokiaľ ide o kraje a väčšie mestá, tam nie je problém, pretože sa nájdu aj finančné prostriedky a nájdu sa aj kádre, ktoré by riadili. Len veľmi zložitá situácia je v obciach, v menších obciach, kde ten starosta v mnohých obciach funguje sám, často aj na úväzok a nedokáže zabezpečiť, by som povedal, nielen z finančného hľadiska, ale aj z organizačného riadenia existenciu týchto škôl tak, ako by mali fungovať. Keďže pracujem v niektorých školských komisiách na území kraja i mesta, prvé moje poznatky smerujú k tomu, že mnohé obce, ale aj kraje majú záujem rozpredať majetok, ktorý patrí školám. A, žiaľ, ak sa prijme zákon o financovaní našich škôl, tak mnohé školy sa budú umelo spájať, budú sa umelo rušiť, len aby sa lukratívne budovy, najmä vo väčších mestách, rozpredali a dali sa do rúk toho, kto má o ne záujem. Čiže vyjadrujem svoje záporné stanovisko k... (Prerušenie vystúpenia časomierou.)
Taraba, Tomáš, poslanec NR SR (2021-04-30):
Vážený pán minister poľnohospodárstva, 22 minút ste tu rozprávali a vyzvali ste nás, aby sme sa trošku zamysleli nad tým, čo ste povedali. No, ja neviem úplne, čo ste tu tých 22 minút vlastne chceli povedať, pretože ja rok počúvam ľudí, ktorí sú odborníci na poľnohospodárstvo, že vy ste jedna čistá katastrofa v tej vláde. A po tomto vypočutí vášho prejavu som nevedel, že to je až tak zlé. Povedali ste, že ste obviňovaný, že ste veľký lesník, ochranár a podobne, no vy ste obviňovaný najmä, že ste jeden totálne nekompetentný človek. A neviem, či čítate noviny, ale dnes vás vyzvali poľnohospodári, ktorých vy chcete nejakou autoritou riadiť, že ste hanba, máte odísť, keď ste doteraz za nich bojovali, aby už ste nebojovali, pretože tak ste kvalitne bojovali, že zo šesť miliárd ste vybojovali jednu veľkú nulu. A títo ľudia vás teda prosia, aby ste sa ničoho nechytali, lebo aj keď sa niečoho chytíte, tak tam tráva nerastie. To, že vy tu všetci už rozprávate tie floskuly o tom, že čo kde ste ako našli, to nechajte na políciu, tá nech si to rieši, vy ste tu na to, aby na Slovensku bola potravinová sebestačnosť. Ešte máte napísané tie ročné staré veci v tom programovom vyhlásení. Mimochodom, to človek žasne, s akým entuziazmom dokážete po roku tie isté ošúchané veci stále tu opakovať a sa tak nadchnúť, že ako idete to presadiť. Neviem, o čo vám ide, či vám ide teda, ako sa vás poľnohospodári dnes opýtali, či vám ide o prázdne regále, aby na nich neboli slovenské potraviny. Ako chcete zabezpečiť tie potraviny s vyššou pridanou hodnotou, keď im dáte jednu veľkú nulu na nákup techniky, na nákup úplne všetkého? Vy zrejme viete, že na Slovensku sa v podstate len robia veci pre biopalivá. Vyvážame všetko, čo má nízku pridanú hodnotu, a dovážame všetko, čo má vysokú. A preto je tu 900 kamiónov denne navyše.
V. Veteška, podpredseda NR SR: (2007-03-20):
Otváram všeobecnú rozpravu. Písomne som nedostal žiadne prihlášky do rozpravy k tomuto bodu programu. Pýtam sa, kto sa hlási ústne? Pani poslankyňa Nachtmannová, pán poslanec Dubravay. Končím možnosť podania ďalších prihlášok ústne do rozpravy k tomuto bodu programu. Pani poslankyňa Nachtmannová ako prvá vystúpi. Nech sa páči.
Blaha, Ľuboš, poslanec NR SR (2015-12-11):
Ďakujem pekne. Vážený pán predseda, dovoľte za klub SMER – sociálna demokracia vyjadriť našu podporu ministrovi životného prostredia pánovi Petrovi Žigovi a prihlásiť sa k tým argumentom, ktoré on použil vo svojom vystúpení. Ešte pred tým, než začnem vecne argumentovať, tak mi zároveň dovoľte povedať a upozorniť pána Matoviča, aby o pani Remišovej nehovoril, že je žena z ulice. Myslím, že takto sa o ženách nikto nemá vyjadrovať, je to veľmi smutné, že tak hovorí o vlastnej členke a o jednotke na svojej kandidátke. Žena z ulice. Hrozné! Ale nič, budem sa venovať veciam, ktoré sa týkajú tejto kauzy, ale najskôr sa tú kauzu pokúsme dať do nejakého kontextu. Tá kauza bola, tá kauza začala asi pred mesiacom sa medializovať. Ja si pamätám, že, priznám sa, nie som odborníkom na kompy, ale myslím, že nikto v tejto sále nie odborníkom na kompy, teda s výnimkou pána Matoviča, ktorý je odborníkom na všetko, a preto som si musel vypočuť naozajstných odborníkov vodohospodárov a naozaj som sa snažil získať čo najviac faktov na túto tému. Viete, otázka je, koho sa pýtať? No tak môžem sa spýtať pána Matoviča, ale tam naozaj ten mentálny stav nie je, by som povedal, príslušný (reakcia z pléna), tak som sa musel... No tak nie je odborníkom na túto oblasť, pán Vašečka, je to úplne, je úplne normálne, že nie sme odborníkom na všetko. Musíme sa spýtať pani blogerky nezávislej, prepáčte, ale takisto nie je odborníčkou na vodné hospodárstvo, takisto je to, myslím, z Európskej komisie kolegyňa, ktorá sa venovala možnože protikorupčnej činnosti, ale určite, určite nie vodohospodárstvu. Čiže koho sa mám pýtať? Zavolali sme si z ministerstva životného prostredia, z Vodohospodárskej výstavby a z týchto podnikov, ktoré sa venujú tejto oblasti, odborníkov. Odborníkov, lebo to je pointa. (Reakcia z pléna.) Pán Hraško, už ma prestaňte prerušovať, prosím vás. Ako vy sa necítite, že ste trápny? Že môžte byť chvíľku tíško, môžte byť, môžte byť chvíľku tíško? (Prerušenie vystúpenia predsedajúcim.)
T. Cabaj, podpredseda NR SR: (2009-06-03):
Slovo má pani poslankyňa Milada Belásová. Pripraví sa pani poslankyňa Katarína Tóthová.
Jurinová, Erika, podpredsedníčka NR SR (2012-09-12):
Ďakujem pekne. Chce sa vyjadriť aj spravodajca? Ďakujem. Uzatváram týmto, teda ukončujem, prerušujem rokovanie tohto bodu programu. A teda pristúpime k tomu poslednému v dnešnom dni. Budeme rokovať o vládnom návrhu zákona, ktorým sa mení a dopĺňa zákon č. 647/2007 Z. z. o cestovných dokladoch a o zmene a doplnení niektorých zákonov v znení zákona č. 445/2008. Pán podpredseda vlády, nech sa páči, predneste nám svoj návrh. (Rokovanie o vládnom návrhu zákona, ktorým sa mení a dopĺňa zákon č. 647/2007 Z. z. o cestovných dokladoch a o zmene a doplnení niektorých zákonov v znení zákona č. 445/2008 Z. z. a ktorým sa menia niektoré zákony , tlač 189.)
Hrnčiar, Andrej, podpredseda NR SR (2018-11-30):
Poslanec, časový limit.
I. Farkas, poslanec: (2009-04-17):
Pán poslanec Mikloš povedal, že tie kroky, ktoré vlastne spôsobia prípadné prijatie tohto zákona, tejto novely, pri znižovaní daňového zaťaženia na 16 %, spôsobia krátkodobé zníženie výnosu dane z príjmov. Vy ste to značne kritizovali včera, ale musím povedať, že áno, je to pravda, ale treba to chápať v súvislostiach. Samozrejme, k tomu musí dôjsť šetrením na strane výdavkov. Musíte obmedziť verejné obstarávania, musíte obmedziť nákup drahých automobilov pre niektoré vyvolené rezorty, musíte obmedziť investičnú výstavbu, musíte, skrátka, obmedziť šafárenie. A podľa súčasnej analýzy dnes, aká je situácia, čo sa týka hospodárskej krízy, klesá vývoz, klesá spotreba obyvateľstva a na druhej strane narastá spotreba verejnej správy. Tu je tá cesta, tá schodná cesta, ktorou musíme ísť. A dovoľte ešte jednu poznámku k tomu, čo povedal pán Kužma. Maďarsko dosiahne hlavný ukazovateľ Maastrichtských kritérií, a to schodok verejných financií, nižší v tomto roku zrejme ako 3 % HDP. Ale na Slovensku to bude opačne. Všetky ukazovatele u nás smerujú k tomu, že u nás to bude oveľa vyšší ukazovateľ ako 3 %. Ďakujem pekne.
Dostál, Ondrej, poslanec NR SR (2022-03-22):
Ja by som sa na úvod chcel ospravedlniť pani podpredsedníčke vlády za tie vulgárne hlúposti, ktoré tu musí počúvať. (Reakcia z pléna.) A chcel by som zareagovať na pána poslanca Mazureka, ktorý sa pýtal, že aký dopad bude mať napríklad tento zákon na životnú úroveň našich občanov. No tak to na to vám môžem odpovedať aj ja. Nijaký. Vylúčenie ruských firiem z verejného obstarávania vo verejnom sektore Slovenskej republiky nijako nepoškodí záujmy Slovenskej republiky, práve naopak. A nijako nepoškodí životnú úroveň občanov Slovenskej republiky. Celé to vaše vystúpenie bolo v duchu: Nie som rasista, ale... Ja chápem, že tento spôsob uvažovania a vyjadrovania je vám veľmi blízky, ale, ale teraz ste to predviedli v takmer dokonalej po... podobe. Povedali ste, povedali ste asi dvakrát alebo trikrát, že to, samozrejme, že odsudzujete, čo sa deje na Ukrajine, a zvyšok vášho vystúpenia sa niesol v duchu, že spochybňujete všetky kroky, ktoré Slovenská republika, Európska únia, Západ podnikajú na podporu Ukrajiny. Aj toto je jeden z takých krokov. Samozrejme, že to, že vylúčime ruské firmy z verejného obstarávania, nezastaví ruskú agresiu na Ukrajine. To si nikto také ilúzie nerobí. Ale mali by sme robiť, čo môžeme, a toto môžme urobiť, toto môžeme úplne legitímne urobiť, zmeníme zákon a následne vláda určí, že ruské firmy nebudú zarábať na slovenskom verejnom sektore, nebudú sa podieľať na verejnom obstarávaní v Slovenskej republike. Je to tak dobré, je to tak správne. A je to iba malá kvapka z toho, akým spôsobom sa snažíme pomôcť Ukrajine, a nie je to žiadna nenávisť voči Rusku. Ak tu niekto šíri nenávisť, tak je to Putin, jeho štátna propaganda a jeho fanúšikovia v Rusku aj v iných krajinách vrátane Slovenska.
Kazda, Radovan, poslanec NR SR (2022-06-14):
Ďakujem. Vážené panie poslankyne, vážení páni poslanci, vážení prítomní, Výbor Národnej rady Slovenskej republiky pre hospodárske záležitosti ma určil za spravodajcu k vládnemu návrhu zákona, ktorým sa mení a dopĺňa zákon č. 309/2009 Z. z. o podpore obnoviteľných zdrojov energie a vysokoúčinnej kombinovanej výroby a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony, tlač 1033. V súlade s § 73 ods. 1 zákona o rokovacom poriadku podávam v prvom čítaní spravodajskú informáciu o predmetnom návrhu zákona. Konštatujem, že uvedený návrh zákona spĺňa náležitosti podľa rokovacieho poriadku a legislatívnych pravidiel tvorby zákonov. Zo znenia zákona je zrejmý účel navrhovanej úpravy. Vychádzajúc z oprávnení, ktoré pre mňa ako spravodajcu vyplývajú z § 73 rokovacieho poriadku, odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady Slovenskej republiky navrhujem, aby návrh zákona prerokovali výbory: ústavnoprávny a výbor pre hospodárske záležitosti. Za gestorský výbor navrhujem Výbor Národnej rady pre hospodárske záležitosti. Odporúčam, aby výbory predmetný návrh zákona prerokovali do 9. septembra 2022 a v gestorskom výbore do 12. septembra 2022. Pán predsedajúci, otvorte, prosím, všeobecnú rozpravu.
P. Paška, predseda NR SR: (2008-09-17):
(Hlasovanie.) 136 prítomných, 132 bolo za, 4 sa zdržali. Konštatujem, že sme schválili návrh volebného poriadku o voľbe a odvolávaní členov Rady Slovenského pozemkového fondu. Teraz vás poprosím, vážené kolegyne, vážení kolegovia, o hlasovanie o Spoločnom vyhlásení Národnej rady Slovenskej republiky pri príležitosti 160. výročia prvej Slovenskej národnej rady . Návrh uznesenia odznel a toto vyhlásenie máte pred sebou ako tlač 767. Poprosím vás, aby sme o tomto návrhu hlasovali. Hlasujeme. (Hlasovanie.) 137 prítomných, 118 bolo za, 19 nehlasovalo. Konštatujem, že sme schválili Spoločné vyhlásenie Národnej rady Slovenskej republiky pri príležitosti 160. výročia prvej Slovenskej národnej rady. (Potlesk.) Chcem sa vám poďakovať. Zároveň, vážené kolegyne, kolegovia, dávam do pozornosti a pozývam vás na podujatie a bohatý program, ktorý sa uskutoční na Myjave 19. 9. v piatok. Ešte vás chcem, dámy a páni, predtým, ako pristúpime k tajnej voľbe, požiadať o zmenu programu. Pán minister hospodárstva Ľubomír Jahnátek ma písomne požiadal vzhľadom na jeho program, aby sme o jeho bodoch, ktoré predkladá, a sú to body 76 až 79, rokovali zajtra od 9.00 hodiny ráno. Je všeobecný súhlas? Áno. Dobre, ďakujem pekne. Takže body, ktoré bude uvádzať pán minister hospodárstva, začneme prerokovávať zajtra o 9.00 hodine. A teraz už pristúpime k tajnému hlasovaniu o návrhu na voľbu predsedu Výboru Národnej rady Slovenskej republiky... (Hlasy z pléna.) Ešte pán poslanec Rydlo sa hlási. Nech sa páči.
Ďuriš Nicholsonová, Lucia, podpredsedníčka NR SR (2017-11-29):
S reakciou na faktické poznámky pani poslankyňa Šebová.
Jurinová, Erika, podpredsedníčka NR SR (2014-03-18):
Ďakujeme, pán poslanec. Na vaše vystúpenie jedna faktická poznámka. Uzatváram možnosť prihlásiť sa. Nech sa páči, pán poslanec Šebej.
Jurinová, Erika, podpredsedníčka NR SR (2012-07-25):
Príjemné popoludnie, páni poslanci, pokračujeme v rokovaní tejto schôdze. Pristúpime k prvému čítaniu o vládnom návrhu zákona, ktorým sa mení a dopĺňa zákon č. 355/2007 Z. z. o ochrane, podpore a rozvoji verejného zdravia a o zmene a doplnení niektorých zákonov v znení neskorších predpisov, o vodách a o zmene zákona Slovenskej národnej rady o priestupkoch v znení neskorších predpisov. Vládny návrh zákona má tlač 142, návrh na jeho pridelenie na prerokovanie výborom je v rozhodnutí č. 125. Prosím ministerku zdravotníctva Slovenskej republiky Zuzanu Zvolenskú, aby vládny návrh zákona uviedla. Nech sa páči. (Rokovanie o vládnom návrhu zákona, ktorým sa mení a dopĺňa zákon č. 355/2007 Z. z. o ochrane, podpore a rozvoji verejného zdravia a o zmene a doplnení niektorých zákonov v znení neskorších predpisov a o zmene a doplnení zákona č. 364/2004 Z. z. o vodách a o zmene zákona Slovenskej národnej rady č. 372/2990 Zb. o priestupkoch v znení neskorších predpisov , tlač 142.)
Sulanová, Magdaléna, poslankyňa NR SR (2022-03-18):
Ďakujem pekne. Na základe skúseností, ktoré máme pri kontaktoch s občanmi – a nielen s našimi voličmi, ale všeobecne s občanmi – treba konštatovať, že posledný nárast platov poslancov a iných politických a vládnych činiteľov dosť kole oči občanom a je to, pôsobí to ako červené súkno na býka. To je jednoducho fakt a to je naša skúsenosť. To je na jednej strane. Na druhej strane je zase prirodzené, že každý chce zarábať čo najviac a, samozrejme, poslancom lichotilo, hlavným tým novým, ktorí v predchádzajúcom volebnom období neboli poslancami, že tá výška platu je taká, aká je. Je pomerne vysoká. A je každému prirodzené, že na dobré sa ľahko zvyká a ťažko, ťažšie odvyká a každý je rád tomu. A preto si myslím, že keby sme urobili takéto gesto aj vzhľadom na to všetko, čo tu bolo povedané, aj vzhľadom na tú situáciu, ktorá momentálne v republike je, si myslím, že by to bolo úžasné gesto voči občanom a ukázali by sme, že nie sme takí pažraví, ako sa o nás hovorí, a vieme sa aj v prospech občanov aj vzhľadom na situáciu vzdať. Ďakujem.
Blanár, Juraj, podpredseda NR SR (2022-12-21):
Vyhlasujem rozpravu za uzavretú. Chcem sa spýtať pána navrhovateľa, že či má záujem o záverečné slovo. Pán spravodajca? Takže prerušujem rokovanie o tomto bode programu, hlasovať o ňom budeme zajtra o jedenástej hodine. (Reakcia spravodajcu.) Pán spravodajca?
Senko, Ján, poslanec NR SR (2011-02-04):
Pán poslanec, súvislosti a dôvody sú iné a vy to v koalícii dobre viete, prečo je tu návrh na zmenu rokovacieho poriadku. Týmto návrhom len maskujete, aj vaším vystúpením len maskujete vašu vlastnú neschopnosť. Nič iné. Ste neschopní v otázke voľby generálneho prokurátora, ste neschopní sa dohodnúť, ste neschopní voliť tak, ako chce Koaličná rada, a preto je tu na stole táto zmena návrhu rokovacieho poriadku, ktorá je tolerovaná médiami a médiá čušia. Médiá neupozorňujú, že spoločnosť je v stave, kedy pán predseda parlamentu nedodržiava platný zákon. Koná protiprávne. Dokonca hovorí, že pol roka nebude dodržiavať platný zákon o voľbe generálneho prokurátora – a vy to tolerujete. Médiá to tolerujú. Nikto na tieto veci neupozorňuje. Hanbite sa, jednoducho! To je čo? Čo je toto za demokracia? Verejne deklarujete, že nebudete dodržiavať právny poriadok tejto republiky pol roka. Alebo dlhšie. Dokedy?
Pellegrini, Peter, predseda NR SR (2015-12-01):
Ďakujem veľmi pekne, pani poslankyňa. A zároveň si aj vážim, ako ste to predniesli a nevyhovorili ste sa na hlasovacie zariadenie, že spravilo niečo bez vášho vedomia. Ďakujem pekne. Poprosím zaznamenať túto opravu do zápisu. Vážené panie poslankyne, vážení páni poslanci, pokračujeme v rokovaní hlasovaním, a to o bode 113 schváleného programu, ktorým je prvé čítanie o návrhu skupiny poslancov Národnej rady Slovenskej republiky na vydanie zákona, ktorým sa mení a dopĺňa zákon č. 101/2010 Z. z. o preukazovaní pôvodu majetku (tlač 1826). Pani poslankyňa Pfundtner uvedie hlasovanie. (Ruch v sále.) Nech sa páči, pani poslankyňa, uveďte hlasovanie.
Jurinová, Erika, podpredsedníčka NR SR (2013-06-04):
Ďakujem pekne, pán poslanec. Na vaše vystúpenie sú dve faktické poznámky. Uzatváram možnosť prihlásiť sa. Nech sa páči, pán poslanec Viskupič.
Svrček, Miloš, poslanec NR SR (2023-06-27):
Ďakujem pekne za tvoje vystúpenie, pán predseda. Ja s tebou tiež súhlasím a v dnešnej dobe si aj musíme uvedomiť to, že deti sa neodstrihnú od toho internetu, čiže majú veľmi otvorenú komunikáciu, veď žijeme v takejto dobe, ale chápem aj tvoj legislatívny návrh, pretože rozdiel je v tom, že rodičia budú vedieť, že sa taká vec preberala, aby mali o tom informáciu, že sa o tom budú môcť aj otvorene baviť so svojimi deťmi, že sa otvorí takáto komunikácia, takže chápem aj to, že tento cieľ tohto legislatívneho návrhu nie je reštriktívny, ale skôr nedovoliť, aby sa zabránilo deťom, aby sa o niečom takomto dozvedeli. Čiže, samozrejme, že ak tomu bude aj predchádzať takáto komunikácia, tak je to správne. Okrem toho my si tu musíme naliať čistého vína, pretože za posledné roky a mesiace sa jasne preukázalo, že v tejto oblasti sú rôzne pokusy formovať deti a mládež, čo je na jednej strane legitímne, chápem, však máme takúto dobu, ale na druhej strane veľmi dôležité, aby o tom rodičia, ktorí vychovávajú svoje deti, aby o tom vedeli a mohli prípadne aj odmietnuť niečo také, čo by už nepovažovali pre svoje deti za dobré a napríklad aj spolupracovať na niečom, čo považujú za dobré. Čiže ja absolútne nevidím nič zlé na tom, aby rodičia vedeli, ako sa vychovávajú deti, aby mali právomoc v tých citlivých veciach rozhodovať za svoje deti, veď máme aj otázku zdravotnej dokumentácie, zdravotného stavu, čiže už dnes sú oblasti, ktoré sa riešia takýmto spôsobom a ja určite podporím tento zákon, tento zákon veľmi chválim a myslím si, že je veľmi potrebný na to, aby rodičia mali možnosť takto sa spolu podieľať aj na výchove a aby to bolo aj v školách takto riešené. Čiže ešte raz, veľmi pekne ďakujem...
Bugár, Béla, podpredseda NR SR (2018-12-05):
Ďakujem pekne. Otváram všeobecnú rozpravu k týmto dvom bodom. Mám jedinú písomnú prihlášku pána poslanca Osuského. Nech sa páči, máte slovo.
Blanár, Juraj, poslanec NR SR (2014-03-27):
Vážený pán minister, ďakujem za odpoveď a aj za vysvetlenie, akým spôsobom sa tieto finančné prostriedky prideľujú, pretože ten rámec je známy. A tu chcem aj povedať, že pre prerozdeľovanie v rámci regiónov sú samosprávy pripravené na to, aby boli nápomocné, tak, aby čo najväčšie percento tých oprávnených mladých ľudí, ktorí môžu čerpať práve takto podporu, mohli túto podporu aj dostať. Mám skúsenosti priamo z kraja v Žiline, že veľmi je to pozitívne vnímané. A to, čo je podľa môjho názoru veľmi dôležité rovnako, je, že sa európske finančné prostriedky využívajú aj na podporu práve mladých ľudí, pretože toto je beh na dlhé trate. A my si to uvedomujeme aj v krajskej samospráve, lebo sme zodpovední napríklad za stredné školstvo. A ho nastavujeme tak, aby sme našich absolventov neposielali na úrady práce, ale pre konkrétnych zamestnávateľov, ktorí ich potrebujú. A toto je aj určitá možnosť premostenia pre týchto zamestnávateľov, ale aj pre mladých ľudí. Takže ďakujem za túto odpoveď a sme pripravení, aj za samosprávu týmto hovorím, aby sme mohli aktívne pristupovať pri využívaní týchto finančných prostriedkov na podporu mladých nezamestnaných v našom kraji. Ďakujem.
Glváč, Martin, podpredseda NR SR (2019-05-20):
Ďakujem. S faktickou poznámkou jedna poslankyňa. Končím možnosť prihlásiť sa. Nech sa páči, pani poslankyňa Gaborčáková.
Přidal, Alojz, poslanec NR SR (2012-10-29):
Pán predseda, dajte, prosím, hlasovať o zákone ako celku s odporúčaním gestorského výboru schváliť ho.
Grendel, Gábor, podpredseda NR SR (2023-03-28):
Otváram všeobecnú rozpravu, do ktorej som nedostal žiadnu písomnú prihlášku, zatiaľ avizuje... (Reakcie z pléna.) Ospravedlňujem sa. Aha, tak, pardon, už to tu, už to tu bolo napriek tomu, že áno, nebola otvorená rozprava, takže beriem späť. Písomne sú prihlásení – za poslanecký klub strany SaS pán poslanec Marián Viskupič. A potom sú ešte v rozprave prihlásení písomne pán poslanec Milan Mazurek a pán poslanec Martin Beluský. Ale ešte pred nimi sa do rozpravy hlási navrhovateľ pán poslanec Igor Matovič, takže vystúpi teraz v rozprave ako prvý.
Madej, Róbert, poslanec NR SR (2017-12-06):
Ďakujem veľmi pekne. Dovoľujem si informovať členov ústavnoprávneho výboru, že som si dovolil zvolať schôdzu ústavnoprávneho výboru dnes o 12.00 s jediným bodom programu – pokračovanie v rozprave pri jednom návrhu zákona. Ďakujem veľmi pekne.
Bugár, Béla, podpredseda NR SR (2019-10-22):
Prezentujme sa a hlasujme. (Hlasovanie.) Prítomných 134, za 90, zdržalo sa 43 poslancov, 1 nehlasoval. Návrh bol schválený . Teraz vás prosím, pán poslanec, aby ste uviedli hlasovanie v druhom čítaní o vládnom návrhu zákona, ktorým sa mení a dopĺňa Notársky poriadok a ktorým sa mení a dopĺňa Exekučný poriadok (tlač 1606). [Hlasovanie o vládnom návrhu zákona, ktorým sa mení a dopĺňa zákon Slovenskej národnej rady č. 323/1992 Zb. o notároch a notárskej činnosti (Notársky poriadok) v znení neskorších predpisov a ktorým sa mení a dopĺňa zákon Národnej rady Slovenskej republiky č. 233/1995 Z. z. o súdnych exekútoroch a exekučnej činnosti (Exekučný poriadok) a o zmene a doplnení ďalších zákonov znení neskorších predpisov , tlač 1606.]
Pellegrini, Peter, predseda NR SR (2015-11-10):
Prezentujme sa a hlasujme o bodoch spoločnej správy 1 až 16 spoločnej s odporúčaním gestorského výboru schváliť. (Hlasovanie.) Prítomných 128 poslancov, za hlasovalo 79, zdržalo sa 49 poslancov. Tieto body sme schválili.
Kollár, Boris, predseda NR SR (2020-04-07):
Ďakujem. Otváram k tomuto bodu programu rozpravu. Do rozpravy som nedostal žiadnu písomnú prihlášku. Pýtam sa, či sa chce niekto prihlásiť do rozpravy ústne. Ak nie vyhlasujem rozpravu za skončenú. Chce k rozprave zaujať stanovisko navrhovateľ? Ďakujem. Žiada si k rozprave zaujať stanovisko pani spravodajkyňa? Ďakujem. Prerušujem rokovanie o tomto bode programu. Ďalej nasleduje rokovanie o návrhu vlády na skrátené legislatívne konanie o vládnom návrhu zákona, ktorým sa mení a dopĺňa zákon č. 67/2020 Z. z. o niektorých mimoriadnych opatreniach vo finančnej oblasti v súvislosti so šírením nebezpečnej nákazlivej ľudskej choroby COVID-19. Návrh vlády je pod tlačou 50. Prosím podpredsedu vlády a ministra financií Slovenskej republiky Eduarda Hegera, aby návrh odôvodnil. Vyhlasujem päťminútovú prestávku, pán minister dorazí do 5 minút. Ďakujem. (Rokovanie o návrhu vlády na skrátené legislatívne konanie o vládnom návrhu zákona, ktorým sa mení a dopĺňa zákon č. 67/2020 Z. z. o niektorých mimoriadnych opatreniach vo finančnej oblasti v súvislosti so šírením nebezpečnej nákazlivej ľudskej choroby COVID-19, tlač 50.) (Päťminútová prestávka.) (Po prestávke.)
Drábiková, Lucia, poslankyňa NR SR (2020-04-22):
Vážený pán predsedajúci, vážené panie poslankyne, vážení páni poslanci, v rozprave neboli podané žiadne pozmeňujúce a doplňujúce návrhy ani procedurálne návrhy. Budeme teda hlasovať o pozmeňujúcich návrhoch zo spoločnej správy, ktorá obsahuje dva pozmeňujúce návrhy. Pán predsedajúci, dajte hlasovať o návrhoch 1 a 2 zo spoločnej správy spoločne s odporúčaním gestorského výboru schváliť.
Kollár, Boris, predseda NR SR (2021-11-04):
S ďalšou faktickou vystúpi poslanec Suja, nech sa páči, pán poslanec. Nie je tu, nie je prítomný. Tak potom poslanec Kočiš, nech sa páči, pán poslanec.
Kalmárová, Viera, poslanec NR SR (2024-01-26):
Ďakujem za slovo. Pani poslankyňa Plaváková vo svojom príspevku hovorila aj o tom aké, aké rôzne zmeny v nejakých 15 zákonoch, ktoré sú súčasťou tohto návrhu, sú obsiahnuté a o ktorých rokujeme a spomenula aj rušenie Úradu špeciálnej prokuratúry. Ja som sa v predchádzajúcej faktickej poznámke pýtala pána ministra, či je pravda, že Európskej komisii boli doručené dva materiály, ktoré sa týkali Úradu špeciálnej prokuratúry. Jeden materiál s týmto úradom rátal a druhý, ktorý bol doručený neskôr, už hovoril o rušení Úradu špeciálnej prokuratúry. Pán minister to poprel. Ja som čítala ten článok, ten rozhovor s pánom Novockým ďalej a on hovorí toto: Redaktor: „Vláda nakoniec rozhodla inak a navrhla priame zrušenie ÚŠP. Vopred s vami o tom nikto nehovoril?“ A pán Novocký hovorí: „Vopred to s nami nikto nekonzultoval. O pláne predložiť takúto novelu som sa dozvedel až z komunikácie s Európskou komisiou, keďže ma požiadali o analýzu dosahov tohto návrhu vo vzťahu k činnosti Európskej prokuratúry. No nečakáte, že pokiaľ v piatok dostanete na posúdenie jeden text ako vládny návrh, že v utorok už nebude platiť.“ Čiže mňa zaujíma otázka a položím ju jednoduchšie, či je pravdou, že boli Európskej komisii zaslané dve verzie návrhu. Jeden s vylepšeniami pre ÚŠP a druhý bez ÚŠP. A ak to je tak, čo bolo príčinou tejto zmeny, to naozaj chcem vedieť, a v takom krátkom čase.
Valášek, Tomáš, poslanec NR SR (2021-07-01):
Tak tie plány, tak tie plány kľudne mohlo... rozhodli ste sa nevyužiť túto otázku, neodpovedať na ňu a... Zbytočne. (Povedané súbežne s ministrom.)
Mizík, Stanislav, poslanec NR SR (2021-05-06):
Ďakujem za slovo. Áno, je to krištáľovo čistý návrh zákona. Jeho nosnou ideou je férovosť v prístupe k ľuďom a boj proti korupcii. Ja osobne budem pozorne sledovať, ako bude hlasovať vládna koalícia. Zvlášť budem sledovať túto vec, ako budú hlasovať Mat... tzv. Matovičovi Obyčajní ľudia, ako to myslia s naozaj obyčajnými ľuďmi a hlavne s bojom proti ich nemilovanej či milovanej korupcii. A budem veľmi zvedavý, či budú hlasovať aj za bod, ktorý majú vo vlastnom programovom vyhlásení vlády. Ďakujem za slovo.
Kollár, Boris, predseda NR SR (2022-05-05):
Prerušujem... Dobre, aby ste nemuseli, dobre, dobre, tak to urobíme po pána poslanca. S faktickou poznámkou vystúpi pán poslanec Suja, máte pravdu, aby sme to dokončili.
Pellegrini, Peter, predseda NR SR (2014-12-02):
Ďakujem. Pán poslanec Huba.
P. Hrušovský, predseda NR SR: (2005-05-24):
(Hlasovanie.) 137 prítomných, 133 za, 2 sa zdržali, 2 nehlasovali. Návrh sme schválili. M. Maxon, poslanec: S posledným návrhom vystúpil pán poslanec Elsner, ktorý podal pozmeňujúci návrh, ktorý sa skladá zo šiestich častí, takže budeme o tomto návrhu hlasovať spoločne.
Laurenčík, Milan, podpredseda NR SR (2022-03-24):
Pán poslanec Ondrej Dostál, nech sa páči.
Hrušovský, Pavol, podpredseda NR SR (2010-12-08):
Hlasujeme, páni poslanci, prerokovať návrh zákona v treťom čítaní . (Hlasovanie.) 140 prítomných, 78 za návrh, 11 proti, 50 sa zdržalo, 1 nehlasoval. Návrh sme schválili. Otváram rozpravu. Do rozpravy sa nehlási žiaden poslanec, preto vyhlasujem rozpravu za skončenú. Pristúpime k hlasovaniu o vládnom návrhu zákona ako celku. Pán spoločný spravodajca, s odporúčaním gestorského výboru...
Mizík, Stanislav, poslanec NR SR (2017-06-16):
Ďakujem za slovo. Budem stručný. Ciele novely uvedené v bodoch a, b, c sú správne. Vy, pán poslanec, vždy vlastne máte správne ciele, ale o postupe si dovolím vážne zapochybovať. Vysvetlím to. Navrhujete komisionálne skúšanie po 25 percentách vymeškaných vyučovacích hodín, ospravedlnených či neospravedlnených. Učil som na škole, kde bežne toľko hodín dokázalo spraviť, dokázala spraviť zhruba štvrtina až tretina žiakov, a takých škôl v mojom okolí je strašne veľa. Učitelia by potom nerobili nič iné, len komisionálne skúšali celé dni, to znamená, školy, kde je 250 žiakov, keď 70 žiakov splní to kritérium vaše, tých 25 %, no to je absurdné, to ja si neviem predstaviť, žeby ja alebo moja manželka to dokázali a kolegovia, lebo z každého predmetu predpokladám. Takže tak. A týchto 35 % vymeškaných hodín je zlý nápad napríklad pre dobrého žiaka, ktorý by musel opakovať ročník. Príklad, žltačka alebo vážnejší úraz, to by vlastne ho tak psychologicky zdeptalo, že je prepadlík. Toľko som chcel povedať. Ďakujem.
Janiš, Stanislav, poslanec NR SR (2011-02-11):
Ďalej budeme hlasovať o pozmeňujúcom návrhu pána poslanca Vážneho. (Ruch v sále.)
Verešová, Anna, poslankyňa NR SR (2019-02-18):
Ďakujem za slovo. Toľko vaty, toľko veľa slov, ale v podstate som nepočula od vás, pani ministerka, že by ste sa obhájili proti týmto vážnym, naozaj veľmi vážnym presne pomenovaným škandálom, ktoré sú v dôvodovej správe. Ale ja sa chcem pristaviť pri, tiež pri takej síce, pri týchto kauzách úplne že ako keby slabej nejakej informácie alebo nejakej veci. Ale vy ste nám spomínali aj asistentov, ako veľmi ministerstvo všetko podporuje a podobne. Ja by som chcela vám povedať, že ministerstvo úplne úboho podporuje inklúziu žiakov so špeciálnymi potrebami. Takisto rómske deti, ktoré končia v osobitnej škole, taktiež veľmi málo asistentov pre týchto detí. No a kritikov, ktorí kritizujú biednu úroveň školstva, tam sa mstíte riaditeľom z ministerstva tým, že im znižujete financovania, častými návštevami inšpekcie, pokutami a podobne. Takže, pani ministerka, omyl aj v týchto jednoduchých každodenných aktivitách a iniciatívach školstva, ministerstva školstva – veľmi, veľmi úbohé a veľmi slabé. Naozaj by ste mali myslieť na budúcnosť aj celého nášho národa, mladých ľudí, detí, ale aj svoju. Ďakujem pekne.
Laššáková, Jana, podpredsedníčka NR SR (2013-06-19):
Ďakujem pekne, pán spravodajca. Prerušujem rokovanie o tomto bode programu. Teraz pristúpime k rokovaniu o návrhu štátneho záverečného účtu Slovenskej republiky za rok 2012 . Návrh má tlač 526 a spoločná správa výborov má tlač 526a. Stanovisko Najvyššieho kontrolného úradu je pod tlačou 532. Návrh záverečného účtu uvedie podpredseda vlády a minister financií Slovenskej republiky Peter Kažimír, ktorého prosím, aby sa ujal slova. Nech sa páči, pán podpredseda vlády.
Burian, Jozef, poslanec NR SR (2017-10-19):
Teraz dajte hlasovať o prvom pozmeňujúcom návrhu pani poslankyni Vaľovej. Keďže bod č. 18 nebol schválený zo spoločnej správy, môžeme hlasovať o bode číslo..., teda o prvom pozmeňujúcom návrhu pani poslankyni Vaľovej.
Grečková, Lea, poslankyňa NR SR (2015-09-22):
Ďalej pán poslanec žiadal, aby sa hlasovalo o bodoch 9 až 12 spoločne, upozorňujem ale, že o bodoch 10 a 11 nemôžeme hlasovať, pretože boli schválené body 8, 9 a 10 zo spoločnej správy, a preto budeme hlasovať o bodoch 9 a 12 spoločne.
P. Hrušovský, podpredseda NR SR: (2002-02-21):
Konštatujem, že uvedené body z návrhov, ktoré predniesol v rozprave pán poslanec Kandráč, sme neschválili. Teraz chcem poprosiť pána poslanca, aby uvádzal ďalšie hlasovania. Š. Šlachta, poslanec: Z návrhov, ktoré predniesol pán kolega Kandráč, nebudeme hlasovať o bodoch 2, 3, 4, 20, 22 a 30, nakoľko bolo o nich hlasované už v spoločnej správe.
Pellegrini, Peter, predseda NR SR (2023-12-06):
(Zaznievanie gongu.) Ďakujem pekne, poprosím aj o kľud v rokovacej sále. Otváram rozpravu o tomto bode programu. Pýtam sa, či sa niekto hlási do rozpravy. Nie je tomu tak. Vyhlasujem rozpravu za skončenú a dávam zároveň hlasovať o návrhu uznesenia tak, ako ho uviedol pán predseda výboru. Prosím, prezentujme sa a hlasujme o uznesení, ktoré predniesol vo svojom vystúpení predseda mandátového a imunitného výboru o nastúpení náhradníčky na uprázdnený mandát poslanca Národnej rady Slovenskej republiky. (Hlasovanie.) Prítomných 134 poslancov, za 132, nehlasovali 2 páni poslanci. Konštatujem, že sme uznesenie o nastúpení náhradníčky na uprázdnený mandát poslanca schválili . Teraz prosím pani Natáliu Nash, aby sa dostavila do rokovacej sály, pretože pristúpime k sľubu poslankyne . Chcem pripomenúť, že poslanec skladá sľub tak, že po verejnom prečítaní textu sľubu položí pravú ruku na Ústavu Slovenskej republiky, povie slovo „sľubujem" a podá ruku predsedovi Národnej rady. Poslanec svojím podpisom potvrdí zloženie sľubu. Prosím teraz pani Natáliu Nash, aby pristúpila pred rečnícke miesto a zložila Ústavou Slovenskej republiky predpísaný sľub a zároveň prosím pána podpredsedu Národnej rady, pána Michala Šimečku, aby prečítal ústavné znenie sľubu poslanca. Zároveň prosím všetkých prítomných, aby počas skladania sľubu stáli.
Vašečka, Richard, poslanec NR SR (2022-03-17):
Ďakujem. Pripomínam kolegom zo školského výboru, že ihneď teraz o dvanástej pokračujeme v prerušenej schôdzi výboru. Ďakujem.
Figeľ, Ján, podpredseda NR SR (2013-05-30):
Ďakujem pekne. Pán kolega Géci, chcete doplniť túto otázku? Nech sa páči. Zapnete pána poslanca Géciho?
Pčolinský, Peter, podpredseda NR SR (2023-05-10):
Otváram všeobecnú rozpravu. Do písomnej časti nemám žiadnu podanú prihlášku. Pýtam sa, či sa chce niekto prihlásiť ústne. Nie. Uzatváram možnosť ústnej rozpravy. Vyhlasujem rozpravu za skončenú. Pán navrhovateľ nechce záverečné slovo. Pán spravodajca, hlasovanie dnes o jedenástej. Prerušujem rokovanie o tomto bode programu. A ďalším bodom je prvé čítanie o vládnom návrhu zákona, ktorým sa mení a dopĺňa zákon č. 55/2017 Z. z. o štátnej službe a o zmene a doplnení niektorých zákonov v znení neskorších predpisov. Vládny návrh zákona má tlač 1588, návrh na jeho pridelenie na prerokovanie výborom je v rozhodnutí č. 1641. Pán podpredseda vlády Holý, nech sa páči, môžte uviesť zákon. (Rokovanie o vládnom návrhu zákona, ktorým sa mení a dopĺňa zákon č. 55/2017 Z. z. o štátnej službe a o zmene a doplnení niektorých zákonov v znení neskorších predpisov , tlač 1588.)
Fecko, Martin, poslanec NR SR (2013-11-27):
Ďakujem pekne. Pán kolega, myslím, že s tvojím predloženým pozmeňujúcim návrhom sa dá iba súhlasiť, ja tiež takto vnímam, že definovanie zlepšenia životného prostredia v obci sa dá chápať veľmi rôznospektrálne, a tiež sa bojím, aby tieto financie neboli použité na milión päť iných vecí, to som som už povedal aj na výbore, takže podporujem tvoj pozmeňujúci návrh, a myslím, že aj všetci rozumní poslanci a poslankyne by sa mali k tomu takto postaviť. Ako si v úvode povedal, predložený vládny návrh aj podľa môjho názoru je dobrý a spĺňa podmienky, tie, ktoré k nám prichádzajú z Únie, a tá charakteristika, že prevažnú väčšinu odpadu skladujeme, nám tu bude asi mátať ešte veľmi dlho, takže musíme s tým tiež niečo robiť. Verím, že minister životného prostredia sa s tým popasuje tak, ako mu to jeho rezort káže. Ďakujem pekne.
Števulová, Zuzana, poslankyňa NR SR (2024-06-27):
Ďakujem ti, Lucia, aj za to odcitovanie konkrétneho prípadu. Ja musím povedať za seba, že ako človek, ktorý dlhodobo sa venuje imigrácii a skôr som teda stála vždy na strane ľudí, ktorí žiadali o naše štátne občianstvo a videla som, čo to pre nich znamená, tak som zároveň človek, ktorý vždy bol v takom odpore voči, voči tým dôvodom pre stratu štátneho občianstva. Naozaj mi to príde, že štátne občianstvo je tak výsostne unikátny a intímny zväzok medzi človekom a krajinou, že jeho strata by mala nastať iba v prípade, ak si to výslovne tento človek želá, a že tie dôvody pre nedobrovoľné, násilné odobratie alebo stratu štátneho občianstva by naozaj mali byť len tie, keď bolo získané nejakým podvodom, alebo teda dobrovoľne človek takúto vôľu vyjadrí. A práve tento náš návrh zákona, ktorý rieši stratu štátneho občianstva pri nadobudnutí štátneho občianstva v prípade zväzku, ktoré naša krajina neuznáva, to mne príde ako mimoriadne krutý spôsob, akým sa doslova náš štát vysmieva queer ľuďom, vlastným štátnym občanom, ktorí sú štátnymi občanmi od narodenia tejto krajiny, len preto, že sa rozhodnú a že prosto stretnú lásku svojho života v zahraničí a nadobudnú aj štátne občianstvo svojho partnera alebo partnerky. Vlastne nedobrovoľne stratia slovenské štátne občianstvo. Že naozaj je to jednak forma trestu a je to ako keby ešte pridanie toho ťažkého kríža, ktorý si nesú celý život na Slovensku, kedy nedobrovoľne v podstate sa zasiahne do ich identity, do ich totožnosti, pretože pre mňa ako pre Slovenku je to štátne občianstvo tiež veľmi dôležité. Neviem si ani predstaviť, že by ma niekto zbavil štátneho občianstva a musela by som si vyberať. Čiže apelujem na kolegov, aby sa naozaj zamysleli, v akej situácii sú títo ľudia a aby tento zákon... (Prerušenia vystúpenia časomerom.)
Zmajkovičová, Renáta, podpredsedníčka NR SR (2012-08-09):
Pán poslanec Číž.
Kollár, Boris, predseda NR SR (2020-04-03):
Vážené pani poslankyne, vážení páni poslanci, otváram tretí rokovací deň 4. schôdze Národnej rady Slovenskej republiky. Na dneškom rokovacom dni o ospravedlnenie požiadali: pán poslanec Vladimír Baláž, pán poslanec Alojz Baránik, pán poslanec Vladimír Faič, pán poslanec Ján Ferenčák, pani poslankyňa Ľubica Laššáková, pán poslanec Andrej Stančík, pani poslankyňa Zuzana Šebová a pán poslanec Richard Takáč. O ospravedlnenie z neúčasti z dôvodu práceneschopnosti požiadala poslankyňa Mária Šofranko. Pani poslankyne, páni poslanci, vzhľadom na to, že Národná rada včera v tajnom hlasovaní nezvolila predsedu osobitného kontrolného výboru na kontrolu činnosti Vojenského spravodajstva, navrhujem, aby sme opakovanú voľbu vykonali na ďalšej schôdzi. Je všeobecný súhlas? (Súhlasná reakcia pléna.) Ďakujem. Ďalej navrhujem, aby sme dnes rokovali bez prestávky, a to aj po 16.00 hod., do prerokovania všetkých bodov. Tuná chcem upozorniť, že normálne rokovací poriadok je do 16.00 hod., väčšinou si to skracujeme o tú obednú prestávku, aby sme tu boli len do 14.00 hod. Pevne verím, že to stihneme skôr. Je všeobecný súhlas? (Súhlasná i nesúhlasná reakcia pléna.) Nie? Dávam o tomto návrhu hlasovať. (Hlasovanie.) 85 prítomných, 80 za, proti 2, zdržal sa 1. Schválili sme si rokovanie do 14.00 hod. v prípade prerokovania vecí až do ukončenia všetkých bodov. Pristúpime k rokovaniu o návrhu vlády na skrátené legislatívne konanie o vládnom návrhu zákona, ktorým sa dopĺňa zákon č. 461/2003 Z. z. o sociálnom poistení v znení neskorších predpisov a ktorým sa menia dopĺňajú niektoré zákony. Návrh vlády má parlamentnú tlač č. 43. Prosím ministra práce, sociálnych vecí a rodiny Slovenskej republiky Milana Krajniaka, aby návrh vlády odôvodnil. (Rokovanie o návrhu vlády na skrátené legislatívne konanie o vládnom návrhu zákona, ktorým sa dopĺňa zákon č. 461/2003 Z. z. o sociálnom poistení v znení neskorších predpisov a ktorým sa menia a dopĺňajú niektoré zákony , tlač 43.)
Pčolinský, Peter, podpredseda NR SR (2022-12-06):
Pán poslanec Kočiš. Páni poslanci, utíšte sa, prosím.
Grendel, Gábor, podpredseda NR SR (2022-09-20):
Dávam slovo spravodajcovi, ktorého určil navrhnutý gestorský výbor pre financie a rozpočet, pánovi poslancovi Györgyovi Gyimesimu.
B. Bugár, podpredseda NR SR: (2001-10-04):
Vážené panie poslankyne, vážení páni poslanci, pristúpime teda k hlasovaniu o návrhu uznesenia Národnej rady. Pán spravodajca, nech sa páči, uveďte toto hlasovanie.
Kuffa, Filip, poslanec NR SR (2022-10-04):
To neni... (Prerušenie vystúpenia predsedajúcim.)
M. Kovačócy, poslanec: (2009-12-01):
V súlade s § 73 ods. 1 zákona o rokovacom poriadku podávam v prvom čítaní spravodajskú informáciu o predmetnom vládnom návrhu zákona. Konštatujem, že uvedený návrh spĺňa z formálnoprávnej stránky všetky náležitosti uvedené v § 67 a § 68 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov, ako i náležitosti určené v legislatívnych pravidlách. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku odporúčam, aby sa Národná rada Slovenskej republiky uzniesla v zmysle § 73 ods. 3 písm. c) rokovacieho poriadku na tom, že uvedený návrh zákona prerokuje v druhom čítaní. V súlade s rozhodnutím predsedu Národnej rady Slovenskej republiky z 12. novembra 2009 č. 1336 a podľa § 71 rokovacieho poriadku Národnej rady Slovenskej republiky navrhujem, aby vládny návrh zákona prerokovali výbory: Ústavnoprávny výbor Národnej rady Slovenskej republiky, Výbor Národnej rady Slovenskej republiky pre hospodársku politiku a Výbor Národnej rady Slovenskej republiky pre obranu a bezpečnosť. Za gestorský výbor navrhujem Výbor Národnej rady Slovenskej republiky pre obranu a bezpečnosť. Odporúčam, aby výbory predmetný vládny návrh zákona prerokovali v lehote do 27. januára 2010 a gestorský výbor do 29. januára 2010. Pán predsedajúci, otvorte, prosím, rozpravu.
Danko, Andrej, predseda NR SR (2018-09-13):
Nechcem vás prerušovať, ale budete ešte dlhšie rozprávať?
A. Belousovová, podpredsedníčka NR SR: (2009-03-11):
Pani ministerka, chcete sa ako navrhovateľka k rozprave vyjadriť? Nech sa páči.
Glváč, Martin, podpredseda NR SR (2019-05-21):
Ďakujem. S faktickými poznámkami jedna poslankyňa. Končím možnosť prihlásiť sa. Pani poslankyňa Gaborčáková.
Laurenčík, Milan, podpredseda NR SR (2022-03-17):
Ďakujeme, pán minister. Prosím, zaujmite miesto pre navrhovateľov. Ja teraz dám slovo spoločnému spravodajcovi z výboru pre obranu a bezpečnosť pánovi poslancovi Igorovi Husovi, aby informoval Národnú radu o výsledku rokovania výborov a aby odôvodnil návrh, ako aj stanovisko gestorského výboru. Pán poslanec, nech sa páči, máte slovo.
Laurenčík, Milan, podpredseda NR SR (2022-05-06):
Poslednú faktickú poznámku k tomuto príspevku má pán podpredseda parlamentu Juraj Blanár, nech sa páči.
Kvorka, Ján, poslanec NR SR (2018-02-01):
Čiže na záver hovorím troška podrobnejšie k tomu, pretože budeme o tomto zákone hlasovať. A samozrejme, že pri tom hlasovaní je potrebné, čo nechcem nikoho tuná voľakým spôsobom podceňovať, si naštudovať tieto veci a aby sme vedeli, že o čom budeme hlasovať, preto o tom rozprávam. Na záver, ozaj, bolo tu povedané aj z úst pána ministra, bolo tu povedané aj z úst pánov poslancov, ktorí predkladali pozmeňovacie návrhy, toho dosť. Chcem vás poprosiť a požiadať o podporu tohto zákona, lebo som o tom presvedčený ja, myslím si, že ste o tom presvedčení aj vy, že je potrebné tento zákon prijať v podobe takej, ako je navrhnutý. Ďakujem pekne.
Pollák, Peter, poslanec NR SR (2023-06-14):
Ďakujem pekne. Je naozaj úsmevné a zároveň hľadám, aká je ambícia práve strany SaS, keď takto vychvaľuje naozaj programové vyhlásenie úradníckej vlády. Ale keď boli súčasťou vlády v roku 2020, kde sami prispeli svojimi príspevkami do programového vyhlásenia vlády, takéto ovácie a takéto ódy tam nezaznievali. Zároveň je to paradox, že programové vyhlásenie vlády, do ktorého prispievali aj oni, a vláda, v ktorej boli aj oni, tak radšej ju zvrhli a budú podporovať programové vyhlásenie vlády, ktorá vzišla vlastne po nedôvere vlády, ktorá tu bola. Ja sa naozaj pýtam aj, aká je potom ďalšia motivácia napríklad takej strany SaS, ktorá vo voľbách alebo v kampani bude predstavovať svoj program, ktorá, ktorý napokon ani nesplní, lebo ona tú ambíciu ani nemá, aby splnili svoj program, napríklad aj keď budú súčasťou vlády a budú tvoriť programové vyhlásenie vlády. Ja sa naozaj pýtam, že aká je potom ďalšia motivácia strany SaS v tomto, keď boli súčasťou vlády, mali príležitosť napĺňať svoj volebný program. Aká bude ich ďalšia ich motivácia presviedčať ľudí o tom, aký oni majú výborný program, keď napokon ho nebudú chcieť ani splniť.
Zmajkovičová, Renáta, podpredsedníčka NR SR (2013-12-03):
Faktické poznámky na vystúpenie pána poslanca, desať. Poprosím technikov. Pán poslanec Sulík. Posledný? Pán poslanec Fronc. Uzatváram možnosť prihlásiť sa s faktickými poznámkami. Pán poslanec Štefanec.
Jurzyca, Eugen, poslanec NR SR (2018-12-04):
Ďakujem pekne. Skúsim to do hlasovania.
I. Mikloš, podpredseda vlády a minister financií SR: (2003-10-23):
V predloženom návrhu zákona sa upresňuje základ dane pri ornej pôde a trvalých trávnych porastoch a ich hodnota je uvedená v prílohe zákona. V rámci racionalizácie správy tejto dane sa má odstrániť každoročné vypracúvanie všeobecne záväzného nariadenia obce a ruší sa aj povinnosť pre daňovníkov, ktorí nebudú uplatňovať nárok na oslobodenie nehnuteľností v daňovom priznaní každoročne. Prijatím tohto vládneho návrhu zákona sa neočakáva výraznejší vplyv na rozpočtové príjmy obcí. Tie by mali z titulu tejto dane ostať na doterajšej úrovni asi 3,5 mld. Sk ročne. Vážené panie poslankyne, vážení páni poslanci, ďakujem za pozornosť.
Laššáková, Jana, podpredsedníčka NR SR (2013-06-05):
Prezentujme sa a hlasujeme. (Hlasovanie.) Prítomných 128 poslancov, za návrh hlasovalo 25, proti 67, zdržalo sa 36 poslancov. Konštatujem, že Národná rada sa uzniesla, že nebude pokračovať v rokovaní o tomto poslaneckom návrhu. Ďalej pokračujeme hlasovaním v prvom čítaní o návrhu poslanca Igora Matoviča na vydanie ústavného zákona, ktorým sa mení a dopĺňa ústava (tlač 519). Spravodajcom je člen ústavnoprávneho výboru poslanec Miroslav Kadúc. Prosím, aby hlasovanie uviedol. (Hlasovanie o návrhu poslanca Národnej rady Slovenskej republiky Igora Matoviča na vydanie ústavného zákona, ktorým sa mení a dopĺňa Ústava Slovenskej republiky č. 460/1992 Zb. v znení neskorších predpisov , tlač 519.)
Pellegrini, Peter, predseda NR SR (2023-12-22):
S reakciou na faktické, pán poslanec Hlina.